cyanic-selkie/wikianc huggingface dataset:
2019. gada Pasaules kauss regbijā
Kvalifikācija
Trīs labākās komandas no katras grupas iepriekšejā (2015. gada) Pasaules kausā kvalificējās 2019. gada finālturnīram. Japānai kā turnīra rīkotājvalstij bija jau garantēta ceļazīme uz šo turnīru, tomēr arī tās izlase ieguva 3. vietu savā grupā. Atlikušās astoņas ceļazīmes tika sadalītas reģionālajos kvalifikācijas turnīros un starpkontinetālajās izslēgšanas spēlēs. Pēdējā ceļazīme tika izcīnīta tā sauktajā "pēdējās cerības" (repechage) turnīrā, un to ieguva Kanāda.
Grupu turnīrs
Ja divām vai vairāk komandām ir vienāds punktu skaits, tad komandas tiek sarindotas pēc šādiem kritērijiem:
Komandas, kas ierindojas pirmajās divās vietās, kvalificējas ceturtdaļfinālam. Katras grupas trīs labākās komandas automātiski kvalificējas 2023. gada Pasaules kausam.
Villems Shautens
Villems Kornēlijs Shautens (nl; dzimis ap 1567. gadu Hornā, Nīderlandē, miris 1625. gadā Madagaskaras piekrastē) bija holandiešu jūrasbraucējs, pazīstams kā pirmais, kas apkuģojis Hornas ragu.
1615. gadā kopā ar Jakobu Le Mēru devies jūrasbraucienā no Holandes ar ekspedīciju, ko finansēja Isaks Le Mērs (viens no Nīderlandes Austrumindijas kompānijas dibinātājiem). Gada nogalē ekspedīcija sasniedza Dienvidameriku un, kuģojot apkārt tās dienvidu galam, atklāja Estadosas salu uz dienvidiem no Ugunszemes. 1616. gadā pēc ilgstošiem pūliņiem viņa kuģiem izdevās pakuģot garām kontinenta galējam dienvidu punktam Hornas ragam, ko kapteinis nosauca savas dzimtās pilsētas vārdā (tā saucās arī viens no ekspedīcijas kuģiem, kas gāja bojā). Tādējādi viņš kļuva par pirmo, kam izdevies izkuģot Dreika šaurumu un pierādīt, ka Dienvidamerika nav saistīta ar tolaik hipotētisko lielo dienvidu kontinentu.
Nīderlandes Austrumindijas kompānija jūrasbraucēju apsūdzēja tās monopola tirdzniecībai ar Garšvielu salām pārkāpšanai. V. Shautens tika apcietināts Javas salā un viņa kuģis konfiscēts, taču pēc tam kapteinis tika atbrīvots. Atgriezies dzimtenē viņš 1618. gadā publicēja sava ceļojuma dienasgrāmatu.
Citos kuģojumos kā Nīderlandes Austrumindijas kompānijas kapteinis apmeklējis Jaungvinejas, Austrālijas, Madagaskaras piekrastes. Pēdējās no tām piekrastē 1625. gadā miris. Viņa vārdā ir nosaukta Shautena salu grupa Jaungvinejas ziemeļu piekrastē.
Gotfrīds Mīlbergs
Gotfrīds Mīlbergs (pazīstams arī ar pseidonīmu Skuju Frīdis; — ) bija Latvijas dzejnieks, rakstnieks un politiķis, Latvijas iekšlietu ministrs (1933—1934), Latvijas Jaunsaimnieku un sīkgruntnieku partijas biedrs. Pēc Latvijas okupācijas deportēts uz PSRS un nošauts 1942. gadā.
Biogrāfija
G. Mīlbergs ir dzimis Valkas apriņķa Alūksnes pagasta "Sprogās". No 1896. līdz 1902. gadam mācījies Alūksnes pagastskolā un draudzes skolā, 1907. gadā absolvējis Valkas pilsētas skolas pedagoģiskos kursus, 1909. gadā ieguvis mājskolotāja tiesības.
No 1907. līdz 1910. gadam strādājis par skolotāju dažādās Vidzemes vietās. No 1911. līdz 1915. gadam laikraksta "Jaunā Dienas Lapa" korektors, vēlāk redkolēģijas loceklis. No 1919. līdz 1925. gadam ierēdnis Latvijas armijā. 1924. gadā izdevis romānu "Sidrabota saule lec", kas tiek uzskatīts par pirmo zinātniskās fantastikas darbu latviešu literatūrā.
1925. gadā piedalījies 2. Saeimas vēlēšanās, ievēlēts no Latvijas Jaunsaimnieku un sīkgruntnieku partijas saraksta, darbojies bibliotēkas, kara lietu, mandātu un redakcijas komisijās. 1928. gadā ievēlēts 3. Saeimā, strādājis kara lietu, mandātu, redakcijas un publisko tiesību un valsts pārvaldes iekārtas komisijās. 1931. gadā ievēlēts 4. Saeimā, strādājis kara lietu, lauksaimniecības, kā arī redakcijas un bibliotēkas komisijās. Darbojies kultūras fonda domē un Lāčplēša Kara ordeņa domē.
1933. gada martā kļuvis par iekšlietu ministru Jaunsaimnieku un sīkgruntnieku partijas vadītāja Ādolfa Bļodnieka vadītajā valdībā. Amatā bijis nepilnu gadu, līdz valdības demisijai. 1941. gadā, Padomju okupācijas apstākļos, izsūtīts no valsts un ieslodzīts Usoļjes labošanas darbu nometnē. viņam tika piespriests nāvessods nošaujot. Tas tika izpildīts.
Lugas
u.c.
Navesti
Navesti ir upe Igaunijas vidienē, Pernu kreisā krasta pieteka. Veido apmēram pusi no Pernu upes baseina. Navesti tek caur Jervas, Viljandi un Pērnavas apriņķiem. Navesti garums 101,7 km. Sateci ar Pernu veido 38 km attālumā no ieteces Pērnavas līcī. Lejtecē Navesti tek caur mitriem, aplūstošiem mežu masīviem, tai skaitā Somā nacionālā parka teritorijā.
Upes apraksts
Navesti ir ūdeņiem bagāta upe ar plašu vēdekļveida formas baseinu, kas aptver teritoriju no Jerves apriņķa Igaunijas vidusdaļā līdz pat Latvijas pierobežai valsts dienviddaļā. Upes kritums salīdzinoši neliels — 60,2 metri. Navesti iztek no Tamsi purva, aptuveni 1 km uz ziemeļiem no Jalametsas ciema, Jervas apriņķī.
Navesti sastopams sekojošas zivju sugu: augštecē — raudas un vēdzeles; vidustecē un lejtecē — raudas un līdakas.
Apdzīvotas vietas
Tā kā Navesti tek cauri mitru mežu masīviem un purviem, iedzīvotāju blīvums tās krastos ir neliels. Upes tecējumā atrodas vien daži nelieli ciemi, lielākie no tiem — Pilistveres, Imaveres, Jeleveres un Kānso ciemi.
Novogroda Bobžaņska
Novogroda Bobžaņska (pl), vēsturiski arī Naumburga pie Boberas (de) ir pilsēta Polijas rietumos, Lubušas vojevodistē pie Bobras upes. Līdz 1945. gadam atradās Vācijā, bet, pamatojoties uz Jaltas un Potsdamas konferenču lēmumiem, pilsēta tika piešķirta Polijai, bet vācu iedzīvotāji padzīti. Senatnē pilsēta bija Žagaņas hercogistes sastāvdaļa un šeit atradās augustīniešu klosteris. Nopostīta 1350., 1479. un 1723. gadā. 1827. gadā pilsētas pievārtē tika atklāti minerālūdens avoti un pilsēta kļuva par kūrortu.
Sendija Denija
Aleksandra Elenī Maklīna Denija (en; dzimusi 1947. gada 6. janvārī, mirusi 1978. gada 21. aprīlī), plašāk pazīstama kā Sendija Denija, bija angļu dziedātāja un dziesmu autore, zināma kā folkroka grupas Fairport Convention galvenā vokāliste. Viņa tika aprakstīta kā viena no Lielbritānijas izcilākajām folkroka dziedātājām. Viņa arī ir zināma kā vienīgā viesmāksliniece, kas parādījusies grupas Led Zeppelin studijas albumos. 1971. gadā Sendija izpildīja duetu The Battle of Evermore ar Robertu Plāntu grupas ceturtajam albumam Led Zeppelin IV.
Dzīve un karjera
Denija piedzima 1947. gada 6. janvārī Nelsona slimnīcā, Londonā. Bērnībā viņa apguva klavierspēli. Viņas skotu vecmāmiņa bija tautasdziesmu dziedātāja. Sendija jau agrā vecumā izrādīja interesi par mūziku, bet viņas vecāki neatbalstīja šo ideju. Sendija apmeklēja Kombē meiteņu skolu Ņūmaldenā. Pēc skolas pabeigšanas viņa sāka medmāsas apmācību Karaliskajā Bromptonas slimnīcā. Pēc medmāsas daba pamešanas Sendija Denija uzsāka mācības mākslas koledžā.
Koledžā viņa iepazinās ar vairākiem citiem folkmūzikas žanra pārstāvjiem un kopīgi muzicēja. Viņas pirmie profesionālie ieraksti tika veikti dažus mēnešu vēlāk, 1967. gada vidū, Saga ierakstu kompānijā. Lielākā daļa šo ierakstu bija folkmūzikas dziesmu kaverversijas un dažādas tautasdziesmas. Šie ieraksti tika izdoti albumos Alex Campbell and his Friends un Sandy and Johnny, kurš tika veidots sadarbībā ar Džoniju Silvo. Vēlāk dziesmas tika izdotas mākslinieces 1970. gada albumā It's Sandy Denny, bet tām papildus tika ierakstīti jauni vokāla fragmenti un papildināts ģitāru skanējums. 2005. gadā visi ieraksti ar Saga tika izdoti albumā Where The Time Goes.
Pēc kāda laika Sendija Denija pameta mācības, lai spētu vairāk pievērsties mūzikai. Kamēr viņa koncertēja ar grupu The Troubadour, viņu pamanīja kāds no grupas Strawbs dalībniekiem un 1967. gadā aicināja pievienoties grupai. Ar grupu viņa Dānijā ierakstīja albumu All Our Own Work, kurā viņa izpildīja savu atpazīstamāko dziesmu Who Knows Where the Time Goes. 1968. gadā dziesmas demo ieraksts nonāca pie amerikāņu mākslinieces Džūdijas Kolinsas, kas izvēlējās to par tituldziesmu savam 1968. gada albumam. Vēlāk šo dziesmu ierakstīja Nīna Simouna, 10,000 Maniacs, Cat Power un citi. Pateicoties Kolinsas kaverversijai, Denija guva starptautisku atpazīstamību kā dziesmu autore, pirms viņa kļuva par slavenu dziedātāju.
1968. gadā Sendija Denija pameta Strawbs un pievienojās grupai Fairport Convention. Grupas pirmie trīs albumi ar Deniju tika veidoti grupai līdz tam netipiskajā britu folkrokā. Grupas dalībnieki atsaucas uz Sendiju Deniju kā šīs stila maiņas iedvesmu. Grupas darbība bija nozīmīgs ieguldījums britu folkroka attīstībā.
1969. gadā Denija pameta grupu un īslaicīgi pievienojās grupai Fotheringay gadu vēlāk, bet 1971. gadā to pameta un uzsāka solo karjeru. Starp 1971. un 1977. gadu Sendija Denija izdeva četrus solo albumus: The North Star Grassman and the Ravens, Sandy, Like an Old Fashioned Waltz un Rendezvous.
2017. gada Tour de Romandie
Sacensībās uzvarēja Austrālijas sportists Ričijs Ports (), kurš pēdējā posmā 17,88 km individuālajā braucienā atguva britu sportista Saimona Jeitsa 19 sekunžu pārsvaru, sacensībās uzvarot pirmo reizi. Jeitss, kurš pārstāvēja ' komandu, kopvērtējumā finišēja otrais, spējot nosargāt pārsvaru pār ' braucēju Primožu Rogliču no Slovēnijas, kurš uzvarēja pēdējā posma individuālajā braucienā un kopvērtējumā no Jeitsa atpalika tikai piecas sekundes. Kalnu braucēju klasifikācijā otro gadu pēc kārtas uzvarēja Beļģijas sportists Sanders Armē (). Šveices sportists Stefans Kings () uzvarēja punktu klasifikācijā, bet 14. vieta kopvērtējumā bija pietiekama Pjēram Latūram (), lai uzvarētu jauno braucēju klasifikācijā. Komandu klasifikācijā uzvarēja .
Komandas
Tā kā Tour de Romandie bija UCI Pasaules tūres sacensības, visas 18 UCI WorldTeam komandas tika ielūgtas un dalība tām bija obligāta. Papildus tika uzaicināta viena UCI profesionālā kontinentālā komanda — , veidojot 19 komandu pelotonu. Tā kā katrā komandā bija astoņi braucēji, tad pirmo posmu uzsāka 151 dalībnieks.
Maršruts
Sacensību maršruts tika izziņots 2016. gada 10. decembrī. Otrais posms sākotnēji bija paredzēts 160,7 km garumā ar startu Šamperī, bet sniega dēļ tika saīsināts.
Žirondisti
Atšķirībā no radikālajiem jakobīņu "kalniešiem" ("montaņjāriem") Robespjēra vadībā, kuru spēks balstījās Parīzes sankilotos, žirondistu deputātu liela daļa nāca no reģionu pilsētām. Viens no reģioniem – Žironda, kura lielākā pilsēta ir Bordo, deva vēlāko nosaukumu šai grupai.
1793. gada 2. jūnijā, pakļaujoties bruņotu sankilota pūļa un radikālo jakobīņu "kalniešu" prasībām, 29 žirondistu deputātus izslēdza no Nacionālā konventa. Sākumā žirondistiem piemēroja mājas arestu, tāpēc liela daļa izmantoja iespēju, lai bēgtu uz provincēm – sākotnēji uz Normandiju, tad Bretaņu un vēlāk uz Bordo, kur centās veicināt savu atbalstītāju, federālistu sacelšanās. Noķertajiem bēgļiem un Parīzē palikušajiem žirondistiem 1793. gada 31. oktobrī nocirta galvas. Kopumā pie aktīviem žirondistiem pieskaitāmi ap 200 cilvēku, no kuriem 60 veidoja centru, kurā vadošie bija 15-20 cilvēki, taču atšķirībā no "kalniešiem" žirondisti darbojās daudz individuālāk, neveidojot saliedētu frakciju.
19. gadsimtā, bieži mainoties Francijas politiskajiem režīmiem, mainījās arī attieksme pret žirondistiem. Radikālie republikāņi viņus apvainoja simpātijās monarhijai, kamēr monarhisti viņus radikālismā pielīdzināja jakobīņiem. Gadu laikā žirondisti saukti par viltus republikāņiem, konstitucionāliem monarhistiem, liberāļiem, ideālistiem, nekompetentiem provinciāļiem, anti-revolucionāras buržuāzijas pārstāvjiem, mantīgās šķiras aizstāvjiem, militāristiem, valsts vienotības grāvējiem u.c.
Darbība
Politisko domubiedru grupa, kas vēlāk zināma kā žirondisti, sākumā bija Jakobīņu kluba biedri. Šim klubam kļūstot aizvien radikālākam, to pameta daudzi mēreni noskaņotie politiķi, kas sāka veidot jaunus grupējumus. 1791. gadā populārs kļūst 1792. gada martā par Iekšlietu ministru ieceltā Žana Marija Rolanda un viņa sievas Manonas Rolandas salons, kurā pulcējas žirondistu kodols. Šo grupu bieži sauc par rolandistiem. Parlamentā žirondistu frakciju bieži sauc par "Briso grupu", pēc viņu vadošā deputāta Briso vārda.
Francijas Likumdošanas sapulcē, kas darbojās no 1791. gada oktobra līdz 1792. gada septembrim, republikāņu aktīvistu grupa, ko veidoja juristi, intelektuāļi un žurnālisti ieguva atbalstītājus no buržuāzijas deputātu vidus. 1791. gada rudenī nākamie žirondisti veicina stingru sodu pieņemšanu pret emigrējušajiem aristokrātiem un valstij lojalitāti nezvērējušajiem garīdzniekiem. Viņi arī atbalsta Eiropas revolucionārā kara ideju.
Iekšlietu ministrs Rolands, Briso un ģenerālis Dumurjē aizstāvēja ideju par revolucionāra kara pieteikšanu Austrijas Habsburgiem, kamēr Robespjēra "kalnieši" nevēlējās karu, jo tas novērstu uzmanību no revolūcijas attīstības valstī. 1792. gada 20. aprīlī Francija piesaka karu "Bohēmijas un Ungārijas karalim". Kara sākums iezīmē galīgo šķelšanos jakobīņu starpā, turpmāk pastāv skaidri nosakāmas žirondistu un "kalniešu" frakcijas.
Dumurjē iebrukums Habsburgu Nīderlandē beidzas ar neveiksmi. 1792. gada maija beigās un jūnija sākumā karalis bloķē vairākus žirondistu pieņemtos lēmumus un atlaiž žirondistu ministrus. Karaļa rīcība izraisa Parīzes iedzīvotāju sašutumu, un 20. jūnijā tie iebrūk Tiljerī pilī, lai neveiksmīgi censtos piespiest karali atjaunot žirondistu ministrus. Žirondistu uzticība konstitucionālās monarhijas modelim sāk graut viņu popularitāti aizvien radikālākajā Parīzē. 1792. gada 10. augustā jakobīņu radikāļa Dantona organizētie sankiloti un Nacionālās gvardes vienības ieņem Tiljerī pili, monarhija faktiski beidz pastāvēt. Francijas Likumdošanas sapulce beidz darbu un izsludina Nacionālā konventa vēlēšanas.
Varas zaudēšana
Žirondistiem un radikālajiem jakobīņu "kalniešiem" atšķīrās viedokļi par revolucionārā kara sākšanas nepieciešamību, Luija XVI sodīšanu, revolucionāro teroru un provinču attiecībām ar Parīzi. Žirondistiem nebija pieņemama Parīzes sankilotu lielā ietekme uz parlamentu, kā arī provinču iedzīvotāju interešu ignorēšana. Saspīlētajā revolūcijas atmosfērā, jebkādas viedokļu atšķirības ātri noveda pie personīga naida un apsūdzībām nodevībā, kas vainagojās Terorā.
Konventa diskusijās par gāztā karaļa tiesāšanas un soda nepieciešamību, žirondisti ieņem mērenu pozīciju, aicinot izsludināt tautas referendumu par šo jautājumu. Tas dod iemeslu "kalniešiem" viņus apvainot monarhijas atbalstīšanā. 1793. gada 23. janvārī Rolands atkāpjas no Iekšlietu ministra amata.
Februārī un martā Konvents piesaka karu Lielbritānijai, Holandei un Spānijai. Ģenerālis Dumurjē martā cieš sakāvi un drīz pārbēg pie austriešiem. 10. aprīlī Robespjērs apvaino vadošos žirondistus nodevībā un sadarbībā ar ienaidniekiem, un neveiksmīgi cenšas panākt viņu nodošanu Revolucionārajam tribunālam. 15. aprīlī Parīzes radikāļi aicina izslēgt 22 žirondistu deputātus no Konventa.
Popularitātes zudumu Parīzē žirondisti cenšas kompensēt ar savu spēcīgo atbalstu provincēs, kuru iedzīvotāji ir mazāk radikāli. Spēcīgākais atbalsts viņiem ir valsts otrajā lielākajā pilsētā Lionā, arī Kānā, Bordo un Marseļā. Radikāļu bailes, ka žirondisti varētu izmantot savu spēku provincēs, lai apspiestu Parīzi, 1793. gada 30. maijā aizsāk sankilotu dumpi, kas noved pie 29 vadošo žirondistu izslēgšanas no Konventa un mājas aresta noteikšanu viņiem. Mājas aresta apsardze ir pietiekoši vāja, lai liela daļa šo deputātu jau drīz izbēgtu. Lielāko daļu no viņiem vēlāk noķer. Arī daļa Konventā palikušo žirondistu deputātu bēga uz savu pilsētu drošību, taču daudzi žirondisti turpināja darbu Konventā. 1. jūnijā arestē Manonu Rolandu, kurai vēlāk izpilda nāvessodu.
Deputātu padzīšana, aresti un pazemošana reģionos izraisīja neapmierinātību par Parīzes sankilotu pūļa attieksmi pret reģionu pārstāvjiem, un aizsāka pāris mēnešus ilgu federālistu sacelšanos pret radikālo jakobīņu varu, kas visilgāk turpinājās Lionā.
1793. gada 31. oktobrī 21 no Konventa izslēgtajiem žirondistu līderiem izpilda nāvessodu. Terorā galvas zaudē arī daudzi viņu atbalstītāji. Drīz pēc Robespjēra gāšanas 1794. gada 27. jūlijā, sāk atbrīvot terora laikā ieslodzītos. Revolucionārais tribunāls turpina darbu, bet pārsvarā pieņem attaisnojošus spriedumus. 1795. gada 29. maijā pieņem likumu par kompensācijām terora upuru ģimenēm, un 1796. gada aprīlī žirondistu atraitnēm piešķir nelielas pensijas.
Vladislavs Puriņš
Vladislavs Puriņš (1892–1951) bija latviešu ārsts, Latvijas Dzelzceļu virsvaldes ambulances ārsts. Viens no 1944. gada 17. marta Latvijas Centrālās padomes memoranda parakstītājiem.
Dzīvesgājums
Dzimis 1892. gada 29. janvārī Zādzenes pagastā. Studēja medicīnu Latvijas Universitātē, pēc kuras beigšanas 1928. gadā strādāja par Dzelzceļu virsvaldes VII ārstu iecirkņa ārstu (1929-1934), un Dzelzceļu virsvaldes ambulances ārstu (1935-1940). Otrā pasaules kara laikā bija Rīgas preču dzelzceļa ambulances ārsts (1940-1944).
1944. gadā devās bēgļu gaitās uz Vāciju, miris 1951. gada 7. jūlijā Pinebergā.
Jozefs Plahuta
Jozefs Plahuta (de, arī Josip Plachutta, Josip Plahuta; dzimis, miris ) bija šaha problēmists.
Dzīves gājums
Jozefs Plahuta dzimis Zadorā. Viņa vecāki bija slovēņu skolotāji, kas nākuši no Nova Goricas. Viņš strādāja kā ierēdnis dažādās Austroungārijas pilsētās.
Piemērs
Uzdevuma risinājums:
1978. gada FIFA Pasaules kausa komandu sastāvi
Rakstā uzskaitīti visu 1978. gada FIFA Pasaules kausa dalībvalstu komandu sastāvi.
🇦🇷 [[argentina national football team|argentina]]
Treneris: Sesars Luiss Menoti
🇫🇷 [[france national football team|france]]
Treneris: Mišels Idalgo
🇮🇹 [[italy national football team|italy]]
Treneris: Enco Bearcots
🇭🇺 [[hungary national football team|hungary]]
Treneris: Lajošs Baroti
🇲🇽 [[mexico national football team|mexico]]
Treneris: Hosē Antonio Roka
🇵🇱 [[poland national football team|poland]]
Treneris: Jaceks Gmohs
🇹🇳 [[tunisia national football team|tunisia]]
Treneris: Abdelmadžids Šetali
Treneris: Helmuts Šēns
🇦🇹 [[austria national football team|austria]]
Treneris: Helmuts Senekovičs
🇧🇷 [[brazil national football team|brazil]]
Treneris: Klaudiu Koutinju
🇪🇸 [[spain national football team|spain]]
Treneris: Lāslo Kubala
🇸🇪 [[sweden national football team|sweden]]
Treneris: Georgs Ēriksons
🇮🇷 [[iran national football team|iran]]
Treneris: Hešmats Mohadžerani
Treneris: Ernsts Hapels
🇵🇪 [[peru national football team|peru]]
Treneris: Markoss Kalderons
Treneris: Elijs Maklauds
Mīlbergs
Mīlbergs, arī Milbergs, ir vācu cilmes uzvārds:
Amēlija (filma)
Amēlija (filma) var būt:
Kahovkas HES
Kahovkas Petro Neporožņija hidroelektrostacija (uk) ir Ukrainas hidroelektrostacija Dņepras upes lejtecē pie Nova Kahovkas pilsētas. Tā ir pēdējā, sestā spēkstacija Dņepras hidroelektrostaciju kaskādē. To pārvalda valsts uzņēmums Ukrhidroenerho. HES uzstādītā jauda ir 357 MW. To būvēja no 1950. līdz 1956. gadam.
Aizsprosta iznīcināšana
2022. gada Krievijas iebrukuma Ukrainā laikā Kahovkas hidroelektrostaciju ieņēma un mīnēja Krievijas karaspēks. 2023. gada 6. jūnijā Krievijas spēki sagrāva Kahovkas ūdenskrātuves aizsprostu, kā arī hidroagregātus, izraisot plūdus upes lejtecē. Ukrainas prezidenta kancelejas vadītājs Andrijs Jermaks paziņoja, ka Kahovkas hidroelektrostacijas spridzināšana ir ekocīda akts. Ukrainas premjerministrs Deniss Šmihaļs raksturoja šo notikumu kā Krievijas terorisma aktu. Ukrainas prezidenta kancelejas vadītāja padomnieks Mihailo Podoļaks atbildību par sprādzienu uzlika Krievijas bruņoto spēku 205. motorizētajai strēlnieku vienībai. Ukrainas prokuratūra arī uzsāka izmeklēšanu pēc pantiem "ekocīds" un "kara likumu pārkāpums".
Norvēģijas seismiskā tīkla (NORSAR) eksperti 6. jūnija naktī 2ː54 pēc vietējā laika Kahovkas HES apkaimē fiksēja no vienas līdz divām magnitūdām stipru sprādzienu. Ukrainas Drošības dienests 9. jūnijā paziņoja, ka pārtverta telefonsaruna apstiprina, ka hidroelektrostaciju uzspridzināja Krievijas diversijas grupa.
Puisāni (Gaigalavas pagasts)
Puisāni ir ciems Gaigalavas pagastā, Rēzeknes novadā. Atrodas 235 km attālumā no Rīgas.
Augulienas strauts
Augulienas strauts (arī Bozenieku upīte, Krampanu upīte) ir Sudaliņas kreisā krasta pieteka Gulbenes novadā.
Iztece no Augulienas ezera ziemeļu krasta. Tek ziemeļu - ziemeļrietumu virzienā, gar Krampanu purva austrumu malu. Ietek Sudaliņā augšpus Umariem un Krampaniem.
Hidroplānu osta
Muzejā eksponēti ar jūrniecību saistīti priekšmeti mūsdienīgā vizuālā un tehniskā noformējumā. Eksponēti arī vairāki kuģi. Daži no pazīstamākajiem eksponātiem ir 1934. gadā ražotā zemūdene Lembit un 1914. gada ledlauzis Suur Tõll.
Sāna
Sāna (fi, se) ir fjelds Somijas galējos ziemeļrietumos, netālu no vietas, kur satiekas Norvēģijas, Zviedrijas un Somijas robežas, uz austrumiem no Kilpisjervi ezera. Sāna ir svētais kalns sāmu kultūrā. Kalns ir populāra pārgājienu vieta. 2017. gadā decembrī, par godu Somijas simtgadei, tas tika izgaismots zilā krāsā 2,5 miljonu kvadrātmetru platībā.
Sūzana Danklī
Sūzana Danklī (en; dzimusi ) ir amerikāņu bijusī biatloniste.
Karjera
Pasaules kausa sacensībās debitējusi Estešundā, Zviedrijā. Pasaules čempionātā pirmoreiz piedalījās 2012. gadā Rūpoldingā, iegūstot 5. vietu 15 km individuālajā distancē. Piedalījusies divās ziemas olimpiskajās spēlēs. Labākais rezultāts individuāli ir 11. vieta masu startā 2014. gadā Sočos. Pasaules kausa posmā Holmenkollenē, Oslo, ieguva 3. vietu sprintā un pirmo reizi kāpa uz goda pjedestāla PK sacensībās.
2017. gada Pasaules čempionātā Hohfilcenē izcīnīja sudraba medaļu distancē ar kopēju startu. Līdz ar to viņa kļuva par pirmo amerikāņu biatlonisti, kas izcīnījusi pasaules čempionāta individuālo medaļu sieviešu biatlonā. 2020. gada Pasaules čempionātā Antholcā ieguva sudraba godalgu sprintā.
Pēc 2021.—2022. gada sezonas noslēdza biatlonistes karjeru.
Vilksala
Vilksala ir apdzīvota vieta Tukuma novada Sēmes pagastā. Atrodas pagasta dienvidrietumu daļā 12,3 km no pagasta centra Sēmes, 12,8 km no novada centra Tukuma un 84,4 km no Rīgas.
Apdzīvotā vieta atrodas nomaļus no valsts autoceļiem. Veidojusies ap vēsturisko Vilksalas muižu (Gut Wilxaln).
GSAT-7
GSAT-7 jeb INSAT-4F, nosaukts arī par Rukmini, ir Indijas GSAT sistēmas sakaru pavadonis. Tas paredzēts sakaru nodrošināšanai Indijas bruņotajiem spēkiem, galvenokārt Jūras kara flotei. Pavadoni izgatavojusi un apkalpo Indijas kosmisko pētījumu organizācija (ISRO). Ģeostacionārā orbītā palaists 2013. gada augustā.
Pavadonis izgatavots uz platformas I-2.5K bāzes. Tā starta masa bija 2650 kg un izmēri 3,1 m × 1,7 m × 2,0 m. Pavadonī uzstādīti 24 Ku un C diapazona raidītāji, kā arī UHF aparatūra.
GSAT-7 tika palaists 20:30:07 UTC ar nesējraķeti Ariane 5ECA (lidojums VA-215) no Gviānas kosmiskais centra. Kopā ar to palaists arī Eiropas pavadonis Eutelsat 25B. No pēdējās pakāpes GSAT-7 atdalījās 21:04:26 UTC.
Driksa
Vēsture
Driksas kreisajā krastā 17. gadsimtā izveidojās Jelgavas vecpilsēta ar promenādi, ko agrāk sauca par Upes ielu (de), tagad par Jāņa Čakstes bulvāri (1929—1948, no 1989. gada). Driksas krastā atradās Kurzemes un Zemgales hercogistes, vēlāk Kurzemes guberņas bagātāko muižnieku pilsētas nami, Mēdemu pils nami Upes ielā 7 un 9, Kurzemes Bruņniecības nams Upes ielā 13 (vēlākā Jelgavas Valsts ģimnāzijas ēka, 1922—1938), Annas pamatskola, sinagoga un citas ēkas, kas nopostītas 1944. gada augustā Otrā pasaules kara kaujā par Jelgavu.
Projekta „Ielu infrastruktūras attīstība un Driksas upes krastmalas sakārtošana” ietvaros 2010. gadā uzsāka divu līmeņu promenādes un 152 metrus gara gājēju vanšu tilta jeb Mītavas tilta izbūvi pār Driksas upei uz Pasta salu, ko pabeidza 2012. gadā. Jāņa Čakstes bulvāra rekonstrukcijas laikā veica arī pontona tilta izbūvi zem Driksas tilta un rekonstruēja Pasta salas tiltu pāri kanālam.
Ananasu ekspresis
"Ananasu ekspresis" (en) ir 2008. gada ASV kinokomēdija, kuras režisors ir Deivids Gordons Grīns. Galvenās lomas atveido Sets Rogens, Džeimss Franko, Gerijs Kouls, Rouzija Pereza un Denijs Makbraids. Filmas pirmizrāde notika.
Tiesu izpildītājs Deils un viņa marihuānas tirgonis Sauls bēg no korumpēta policijas virsnieka pēc tam, kad Deils un Sauls ir liecinieki slepkavībai.
Ākenustunturi
Ākenustunturi (fi) ir fjelds Somijas ziemeļrietumos, netālu no Illesa kalna. Ākenustunturi ir populāra pārgājienu vieta. 2004. gadā Ākenustunturi tika iekļauts Pallas-Illestunturi nacionālā parka teritorijā.
Pēteris Bērziņš
Pēteris Bērziņš ( Drustu pagastā — Rīgā) bija latviešu publicists un vēsturnieks. Kara klausības komisijas sekretārs Valkā (1909-1917), vēlāk laikraksta „Līdums” līdzstrādnieks. Latvijas Kara ministrijas Budžetu un kredītu pārvaldes priekšnieka palīgs un Latvijas vēstures institūta loceklis. Viens no 1944. gada 17. marta Latvijas Centrālās padomes memoranda parakstītājiem.
Puisāni (Ilzeskalna pagasts)
Puisāni ir ciems Ilzeskalna pagastā, Rēzeknes novadā. Atrodas 256 km attālumā no Rīgas.
Apdzīvotā vieta atrodas pie vietējā autoceļa V593 (Vērēmi_Rogovka). Ciema apkārtnē atrodas Stogoršņu ezers.
Devējs (filma)
Devējs (en) ir 2014. gada ASV utopiska drāmas filma, kuras režisors ir Filips Noiss. Galvenās lomas atveido Džefs Bridžess, Merila Strīpa, Brentons Tvaitss, Aleksandrs Skašgords, Ketija Holmsa, Teilora Svifta un Kamerons Monagans. Filmas pamatā amerikāņu rakstnieces Luisas Lorijas zinātniskās fantastikas romāns "Devējs" (The Giver), kas tiek uzskatīts par vienu no ietekmīgākajiem darbiem mūsdienu literatūrā zinātniskās fantastikas žanrā. Grāmata izdota arī Latvijā.
Sižets
Jona dzīvo nevainojamā sabiedrībā, ko neplosa kari, nesaskaņas, ciešanas, kurā nav ne prieka, ne atmiņu. Ikviens šajā sabiedrībā dzīvo saskaņā ar noteiktu kārtību, nesaskaroties ar izvēles grūtībām. Padome nolemj, ka jauneklim jākļūst par sabiedrības pagātnes atmiņu glabātāju, pārņemot tās no Devēja. Jonam atklājas patiesība par īsto pasauli un visu, kas ar to saistīts — prieku, baudu un arī sāpēm.
Kādžāru dinastija
Kādžāru dinastija (fa, Selsele-ye Qājār) bija dinastija, kuru dibināja tjurku cilts kādžāru vadonis Aga Muhameds hans Kādžārs, uzveicot Zandu dinastiju. Dinastija valdīja aptuvenas mūsdienu Irānas teritorijā no 1789. līdz 1925. gadam.
Kādžāru dinastija iesaistījās divos lielos karos ar Krievijas Impēriju — no 1804. līdz 1813. gadam un no 1826. līdz 1828. gadam. Šajos karos kādžāru dinastija zaudēja teritorijas Kaukāzā (mūsdienu Gruzijas austrumu, Azerbaidžānas un Armēnijas teritorijas). Neveiksmi cieta arī Herātas pilsētas aplenkums un centieni to iekarot 1837. un 1838. gadā.
Antarktikas vētrasputns
Izskats un īpašības
Antarktikas vētrasputns kopīgi ar sniega vētrasputnu, raibo vētrasputnu, dienvidu lielo vētrasputnu, ziemeļu lielo vētrasputnu, ķildi un dienvidu ķildi veido atsevišķu okeāna vētrasputnu grupu, kurai piemīt īpašības, kādas nav citiem vētrasputniem. To nāsu ejas ir izceltas no augšknābja kopējās formas, veidojot garas, ragainas, cauruļveida nāsu ejas. Pārējiem vētrasputniem nāsis atrodas augšknābja plaknē. Turklāt kā visiem vētrasputniem knābi veido 7—9 plātnītes. Viena no šīm plātnītēm izveido līko augšknābja galu, turklāt kuņģī izdalās īpaša eļļa, kas tiek lietota kā aizsardzības līdzeklis pret ienaidniekiem, kā arī kā barojoša, enerģiju dodoša barība gan mazuļiem, gan pašiem, ko lietot garos pārlidojumos. Visbeidzot virs nāsu ejām Antarktikas vētrasputnam atrodas sāls dziedzeri, kas palīdz putna ķermenim atbrīvoties no sāls, kuru tas bagātīgi uzņem ar jūras ūdeni.
Sīļezers
Sīļezers (arī Sīļu ezers) ir noteces ezers Tukuma novada Sēmes pagasta rietumos uz rietumiem no Brizules. Ūdens krāsa - brūnūdens.
Vilhelms Gustlofs
Strādāja Šveices valdības meteodienestā. 1929. gadā iestājās nacistu partijā. Izplatīja antisemītisko sacerējumu "Cionas gudro protokoli", tādēļ vietējā ebreju kopiena iesūdzēja Gustlofu tiesā. Gustlofa sieva Hedviga strādāja par Hitlera sekretāri. 1936. gada 4. februārī Gustlofu viņa mājās nogalināja ebreju students Dāvids Frankfurters.
Garjuri
Garjuri ir ciems Alūksnes novada Jaunalūksnes pagastā. Atrodas pagasta ziemeļu daļā 4 km no pagasta centra Kolberģa, 9 km no novada centra Alūksnes un 210 km no Rīgas.
Apdzīvotā vieta atrodas pie autoceļa P40 (Alūksne—Zaiceva). Netālu no Garjuriem atrodas vietējas nozīmes arheoloģijas piemineklis Garjuru senkapi.
Cirstupe
Cirstupe (arī Cērstupe, Kosuliņa, Kosuliņš, Vageļupe) ir Sudala ezera pieteka Gulbenes un Alūksnes novadā.
Nekad nepadodies
"Nekad nepadodies" (en) ir 2008. gada ASV cīņas filma, kuras režisors ir Džefs Vadlovs. Galvenās lomas atveido Šons Feriss, Embera Hērda, Kems Džidžandets, Evans Pīterss, Džimons Honsu un Leslija Houpa. Filmas pirmizrāde notika.
Pretrunās esošs pusaudzis Džeiks ierodas jaunā vidusskolā, kur viņš atklāj pazemes cīņas klubu un satiek klasesbiedru, kurš sāk piespiest Džeiku cīnīties.
Kalorija
Kalorija (apzīmējums: cal) ir enerģijas mērvienība. Vēsturiski tā bija siltuma mērvienība, un tā bija vienāda ar siltuma daudzumu, kas nepieciešams, lai vienu gramu ūdens uzsildītu par vienu Celsija grādu. Saistība ar SI sistēmas mērvienību džoulu ir šāda: 1 cal = 4,1868 J. Termoķīmijā izmanto saistību, ka viena kalorija ir ≈4,1840 J. Nereti izmanto kilokalorijas (kcal), kas atbilst 1000 reižu lielākam enerģijas daudzumam.
Lai arī kalorijai nav oficiālas mērvienības statusa, kilokalorijas izmanto enerģijas daudzuma norādīšanai pārtikā.
Termins "kalorija" ir cēlies no latīņu vārda calor, kas nozīmē ‘siltums’.
Marina Brunello
Marina Brunello (it; dzimusi Bergamo provincē) ir Itālijas starptautiskā lielmeistare šahā (2016).
Biogrāfija
2008. gadā uzvarējusi Itālijas sieviešu šaha čempionātā. 14 gadu, 2 mēnešu un 15 dienu vecumā kļuvusi par visu laiku jaunāko Itālijas sieviešu šaha čempionātu uzvarētāju. 2011. gadā bijusi trešā Redžo nell'Emīlijas starptautiskajā sieviešu šaha turnīrā Torneo di Capodanno (uzvarējusi Sopiko Guramišvili).
Pārstāvējusi Itālijas komandu lielākajos komandu šaha turnīros:
Marija de Mediči
Marija de Mediči (fr, it; dzimusi, mirusi ) bija ietekmīgās Florences Mediči dzimtas pārstāve un Francijas karaliene-konsorte no 1589. līdz 1610. gadam. Pēc tam, kad atentātā tika nogalināts viņas vīrs, karalis Anrī IV, Marija de Mediči līdz 1614. gadam bija reģente mazgadīgajam dēlam Luijam XIII. Bija pazīstama kā nemitīgu galma intrigu organizētāja un mākslinieku aizbildne (viņas galmā darbojās Pīters Pauls Rubenss). Pēc Marijas de Mediči ierosmes Parīzē tika uzcelta Luksemburgas pils. No 1631. gada līdz savai nāvei, Rišeljē atbīdīta no varas, dzīvoja ārzemēs.
Metjū Raians
Metjū Deivids Raians (en; dzimis ) ir Austrālijas futbolists, vārtsargs, Austrālijas futbola izlases dalībnieks. Kopš 2023. gada spēlē Nīderlandes Eredivisie kluba AZ Alkmaar sastāvā.
Sasniegumi
Central Coast Mariners
Austrālija
Individuālie sasniegumi
2014. gada Monako Grand Prix
2014. gada Monako Grand Prix (oficiālais nosaukums Formula 1 Grand Prix de Monaco 2014 ) bija Formula 1 pasaules čempionāta. gada sezonas sestais posms. Sacīkstēs uzvarēja Mercedes pārstāvošais Niko Rosbergs.
Puksti (Ilzeskalna pagasts)
Puksti ir ciems Ilzeskalna pagastā, Rēzeknes novadā. Atrodas 262 km attālumā no Rīgas.
Ekocīds
Ekocīds ir noziegums pret apkārtējo vidi jeb cilvēka apkārtējās vides izpostīšana un ekoloģiskā līdzsvara izjaukšana.
ANO pagaidām nav atzinusi ekocīdu par starptautisku noziegumu. 2021. gadā starptautiska juristu komanda izstrādāja likumprojektu, kas padarītu ekocīdu par piekto starptautisko noziegumu.
Igaunīši
Igaunīši, arī Igaunieši, ir ciems Alūksnes novada Jaunalūksnes pagastā. Atrodas pagasta ziemeļu daļā 12 km no pagasta centra Kolberģa, 17 km no novada centra Alūksnes un 219 km no Rīgas.
Apdzīvotā vieta atrodas pie autoceļa V396.
Dumpjupīte
Dumpjupīte (arī Augulienas upīte) ir Pinteļa ezera pieteka Gulbenes novadā. Savieno Augulienas ezeru un Pinteli, tek austrumu virzienā.
Vanadziņu ezers
Vanadziņu ezers (arī Vanadziņš) ir noteces ezers Tukuma novada Sēmes pagasta ziemeļos uz rietumiem no Rideļiem. Uz dienvidiem no ezera - autoceļš V1435 (Līgas–Zentene–Rideļi).
Matrožu iela
Matrožu iela var būt:
Dēmica
Dēmica ir pilsēta Vācijā, Mēklenburgā-Priekšpomerānijā, uz dienvidiem no Šverīnes pie Leknicas upes ietekas Elbā, upes labajā krastā. Āmtes centrs. Pie pilsētas atrodas cietoksnis (Festung Dömitz), kurš no 1750. gada kalpoja arī kā cietums. Cietoksnis sākts celt 1559. gadā, un ir labi saglabājies.
Tallinas "Kalev" (futbols)
Tallinas futbola klubs "Kalev" (et) ir Igaunijas futbola klubs no Tallinas, kas pašlaik spēlē Igaunijas Meistarlīgā.
Sēlpils luterāņu baznīca
Vēsture
1218. gadā pirmais Sēlijas bīskaps Bernhards no Lipes izvēlējās Sēlpili par Sēlijas bīskapijas pirmo galvaspilsētu. 14. gadsimta beigās Livonijas ordenis šeit uzcēla cietoksni, kurā atradās Sēlpils fogtejas centrs. Zināms, ka jau 16. gadsimta vidū šeit bijusi baznīca. 17. gadsimta sākumā pie Sēlpils pils izveidojās plaukstoša pilsēta, kas 1621. gadā no Kurzemes un Zemgales hercogistes hercoga Frīdriha Ketlera saņēma pilsētas tiesības. Sēlpils luterāņu baznīcā no 1620. līdz 1625. gadam darbojās mācītājs Georgs Mancelis. Poļu-zviedru kara laikā 1626. gada oktobrī pilī notika pamiera sarunas starp Zviedriju un Poliju-Lietuvu, bet 1627. gadā pilsētu nodedzināja. Pēc 1636. gada turpat blakus vecajai uzbūvēja jaunu Sēlpils baznīcu. Lielā Ziemeļu kara laikā 1705. gadā zviedru karavīri pili un baznīcu uzspridzināja, pēc Lielās mēra epidēmijas 1712. gadā ļaužu un mācītāju trūkuma dēļ Sēlpils draudzi apvienoja ar Sunākstes draudzi. Apvienotajai draudzei 1742. gadā ar mācītāja Radecka gādību uzcēla jaunu Sēlpils-Sunākstes draudzes koka baznīcu, kas līdz 1816. gadam atradās apmēram 5 km uz ziemeļiem no tagadējās Sunākstes baznīcas mūsdienu „Zvanītāju” māju vietā. Tajā no 1766. līdz 1796. gadam sprediķoja Vecais Stenders un vēlāk viņa dēls Jaunais Stenders. 1793. gadā Sēlpilī uzcēla jaunu baznīcu, bet 1816. gada augustā, tuvējam Pīrāgu krogam aizdegoties, liesmās aizgāja bojā Sēlpils-Sunākstes draudzes baznīca. No 1846. līdz 1850. gadam uzcēla tagadējo Sēlpils mūra baznīcu, altāra glezna “Kristus pie krusta” gleznota ap 1850. gadu, autors nav zināms. 1871. gadā Sēlpils un Sunākstes draudzes atkal sadalīja. 1905. gada revolūcijas laikā Sēlpils baznīcas kancelē pret pastāvošo iekārtu uzstājies tautskolotājs Pēteris Rizga. 1907. gadā Sēlpils draudzē bija ap 3800, 1935. gadā 2745 locekļi.
Otrā pasaules kara laikā 1941. un 1944. gadā Sarkanās armijas artilērija sašāva baznīcas jumtu un torni. Pēc kara draudze baznīcu daļēji saremontēja, tomēr nespēja ar to tikt galā un 1960. gadā bija spiesta pussabrukošo baznīcu nodot Sēlpils ciema izpildu komitejai, kas to aizlaida postā.
Pēc neatkarības atjaunošanas 1992. gada sākumā baznīcai tika noņemtas bojātās sijas un mūri atbrīvoti no koka daļām. Sēlpils baznīcas rekonstrukcijas projektu veica līdz 2008. gadam, zvanu tornim uzlika skārda jumtu un krustu, taču līdzekļu trūkuma dēļ pilnīga baznīcas ēkas atjaunošana nenotika. Mūsdienās tikai daļēji atjaunotajā notiek dievkalpojumi.
Stefāns Šapuizā
Stefāns Šapuizā (fr, dzimis ) ir bijušais Šveices futbolists, spēlēja uzbrucēja pozīcijā, bijis Šveices futbola izlases dalībnieks.
Savas karjeras laikā pārstāvējis vairākus Šveices un Vācijas klubus. Vislabāk pazīstams no laika Borussia Dortmund, kurā viņš spēlēja no 1991. līdz 1999. gadam. 1995. un 1996. gadā kļuvis par Vācijas Bundeslīgas čempionu, bet 1997. gadā izcīnījis UEFA Čempionu līgas trofeju.
Ar Šveices futbola izlasi piedalījies 1994. gada FIFA Pasaules kausā, kā arī 1996. un 2004. gada Eiropas čempionātā.
Sasniegumi
Borussia Dortmund
Grasshoppers
Individuālie sasniegumi
Lekrings
Lekrings ir Latvijas florbola komanda no Cēsīm, kas dibināta 1992. gadā un spēlē Elvi florbola līgā. Komanda ir Latvijas florbola čempionāta pirmo trīs sezonu (1993./94., 1994./95., 1995./96.) čempioni. Lekrings kļuva par čempioniem arī 2008./09., 2012./13., 2013./14., 2014./15. un 2021./2022. gada sezonā.
Horžovice
Horžovice (cs) ir pilsēta Čehijā, Centrālčehijas apgabala Berounas apriņķī.
Pilsēta dibināta 13. gadsimtā pie pils. 1540. gadā gandrīz pilnīgi nodega. Ilgu laiku apdzīvotā vieta atradās Hābsburgu impērijas sastāvā. No 1919. gada — Čehoslovākijas pilsēta. Kopš 1993. gada — Čehijā.
Mārisa Meiere
Mārisa Meiere (et; dzimusi ) ir Igaunijas riteņbraucēja, startējusi gan šosejas, gan klanu riteņbraukšanas sacensībās. 21 gada vecumā pārstāvēja Igauniju 2004. gada olimpiskajās spēlēs šosejas riteņbraukšanas grupas sacensībās, kur nefinišēja. Izcīnījusi sudraba medaļu 2008. gada universiādē Neimegenā kalnu riteņbraukšanas sacensībās.
Māstrihtas Universitātes koledža
Māstrihtas Universitātes koledža (saīsināti UCM no en) ir starptautiski orientēta bakalaura grāda programma, kas īpaši paredzēta centīgiem studentiem ar plašu akadēmisko interešu loku. Programma ir daļa no Zinātņu un Humanitāro Priekšmetu Fakultātes Māstrihtas Universitātē, kas atrodas Limburgas provincē. 2011. gada Nīderlandes universitāšu reitingos UCM ierindojās pirmajā vietā starp Nīderlandes universitāšu koledžām, kā arī trešajā vietā starp visām bakalaura grāda programmām Nīderlandē.
Mācības
Studijas UCM notiek angļu valodā. Programma piedāvā iegūt divu veidu bakalaura grādus, BA un BSc, kuri attiecīgi nozīme bakalaurs humanitārajās vai sociālajās zinībās vai bakalaurs zinātnēs. Koledžas izglītība savā būtībā nesagatavo konkrētai profesijai, taču attīsta kritiskās domāšanas spējas un vispārējas zināšanas. Klašu sastāvi ir nelieli (līdz 12 cilvēkiem), ar uzsvaru uz diskusijām, individuālu pieeju un kontaktu ar pasniedzējiem. Visi priekšmeti koledžā ir ietverti trīs koncentrācijās: humanitārajās zinībās, sociālajās zinībās vai zinātnēs. No šīm trim studentam ir jāizvēlas viena, kaut arī divu koncentrāciju kombinācija ir iespējama. Papildus sevis izvēlētajiem priekšmetiem koncentrācijā, studentam ir obligāti jāpabeidz 4 pamatpriekšmeti: Politiskā Filozofija, Mūsdienu Pasaules Vēsture, Zinātnes Filozofija un Ievads Liberālajā Mākslā un Zinātnē (Introduction to Liberal Arts and Sciences- ang.), kā arī 2 priekšmeti katrā no sevis neizvēlētajām koncentrācijām.
Koncentrācijas
Humanitāro zinību koncentrācija sevī ietver visdažādākās akadēmiskās disciplīnas, sākot no mākslas un medijiem, kultūras, Eiropas studijām, vēstures, literatūras un beidzot ar filozofiju un tehnoloģiju vēsturi un attīstību. Zinātņu priekšmeti UCM studentu ziņā ir vismazāk pārstāvēti. To skaitā ietilpst dažādi fizikas, datorzinību, matemātikas, ķīmijas, ilgtspējīgas attīstības un bioloģijas priekšmeti. Visplašāk pārstāvētā sociālo zinību koncentrācija sevī ietver starptautisko likumdošanu, socioloģiju, starptautiskās attiecības, psiholoģiju, publisko administrāciju, biznesa vadību un ekonomiku.
Mācību kalendārs
Mācības sākas agrā septembrī un beidzas agrā jūlijā. Pirmais semestris beidzas janvāra beigās. Katrs semestris sastāv no 3 periodiem. Katra perioda laikā students mācās 2 sevis izvēlētus priekšmetus (2 * 5 ECTS) un vienu iemaņu attīstošu priekšmetu (2.5 ECTS). Pirmie divi semestra periodi ilgst 7 nedēļas un noslēdzas ar nedēļu ilgu brīvlaiku. Trešais periods ilgst četras nedēļas un šo 2+1 priekšmetu vietā studentam ir jāiesaistās akadēmiskā projektā (5 ECTS). Priekšmeti pēc grūtības pakāpes ir sakārtoti līmeņos no 100-300, grūtākajiem priekšmetiem prasot vairāk priekšzināšanas un koncentrēšanās spējas no studenta puses. Papildus priekšmetiem, studentiem ir jāņem vismaz 1 papildus iemaņu attīstošs priekšmets (skills), piemēram, valodu kurss, statistikas un/vai pētniecības metodes, vai argumentācija. Semestra projekti ir dažādi un studentu izvēlēti. Izvēles iespējas ir dažādas, sākot no akadēmiska žurnāla, debatēm un bakalaura izpētes, beidzot ar domnīcu un studentu sagatavotu konferenci.
Bakalaura struktūra
UCM absolventu bakalaura grāds (BSc vai BA) sastāv no 180 ECTS. Semestrī ir iespējams iegūt 30 ECTS (2(2*5+2.5+5) savukārt gada laikā attiecīgi līdz 60 ECTS. Studenti paši, ar savu akadēmisko konsultantu padomu un palīdzību, sastāda priekšmetu sarakstu pēc savām vēlmēm un vajadzībām, ņemot vērā iepriekš minētos obligāto priekšmetu nosacījumus. Šādas sistēmas ideja ir piedāvāt mērķtiecīgiem, nestandarta studentiem iespēju izveidot bakalaura grādu, kas atbilst viņu interesēm, talantiem un motivācijai kā arī attīsta kritisko domāšanu un sapratni par pasaulē notiekošajiem procesiem un tendencēm dažādās disciplīnās. Programmas mērķis ir tās studentus sagatavot augsta līmeņa, specifiskām maģistra studijām sevis izvēlētā specialitātē.
Uzņemšana un nākotnes iespējas
Jaunie studenti tiek uzņemti divreiz gadā, katra semestra sākumā Februārī un Septembrī. Studenti tiek izvēlēti, pamatojoties uz sekmēm, motivācijas vēstuli un interviju. Ja uzņemšanas komisijai apmierina potenciālā studenta sekmes un motivācija, tad viņš tiek uzaicināts uz interviju. No 2012. gada rudens pieteikumiem, aptuveni 350 studenti tiks uzaicināti uz interviju un no tiem tiks atlasīti 150-170 programmai visatbilstošākie. Pēc pabeigšanas UCM studenti regulāri uzsāk maģistra studijas tādās universitātēs kā Kolumbijas universitātē, Impērijas koledžas biznesa skolā, Londonas Karaliskajā koledžā, Džordžtaunas universitāte, Londonas universitātes koledžā, Oksfordas universitātē, Kembridžas universitāte, Dublinas universitātes koledžā, Parīzes-Sorbonas universitātē un Londonas Ekonomikas skolā.
Plostnieki (ciems)
Plostnieki ir ciems Kuldīgas novada Skrundas pagastā. Atrodas pagasta ziemeļrietumos 16,8 km no pagasta centra Skrundas, 45,7 km no novada centra Kuldīgas un 159,8 km no Rīgas.
Apdzīvotā vieta atrodas pie autoceļa V1278 (Ciecere–Ikaiši–Vārme), Ventas upes labajā krastā, pie Ponakstes ietekas tajā.
Līves iela
Līves iela ir iela Rīgā, Zemgales priekšpilsētā, Bieriņu apkaimē, pilsētas daļā Mārupē. Līves iela sastāv no divām savstarpēji nesavienotām daļām, no kurām garākā sākas krustojumā ar Lutriņu ielu un beidzas krustojumā ar Liepājas ielu, bet otra sākas no Liepājas ielas un beidzas ar strupceļu dzīvojamajā apbūvē. Ielas kopējais garums ir 570 metri, tā klāta ar asfalta un grants segumu. Līves ielā ir pārsvarā savrupmāju apbūve.
Iela nosaukta Līvju — ciema Virešu pagastā — vārdā.
Ielu savienojumi
Līves iela ir savienota ar šādām ielām:
Inmarsat C
Inmarsat C ir divu virzienu datu pakešu pārraides pakalpojums, kuru sniedz telekomunikāciju uzņēmums Inmarsat. Datu pārraide notiek starp mobilajām Zemes stacijām (Mobile Earth Station (MES) - angļu val.) vai kuģu Zemes stacijām (Ship Earth Station (SES) - angļu val.) un krasta Zemes stacijām (Coast Earth Station (CES) - angļu val.). Tas kļuva pilnībā operacionāls pēc izmēģinājumu perioda 1991. gada janvārī. Inmarsat C priekšrocības salīdzinot ar Inmarsat A ir cena, mazāki termināļa gabarīti un mazāka, omnidirekcionāla antena. Trūkums ir tāds, ka ar Inmarsat C nav iespējami balss sakari. Pakalpojums ir apstiprināts izmantošanai globālajā jūras negadījumu un drošības sakaru sistēmā (Global Maritime Distress and Safety System (GMDSS) - angļu val.), atbilst Starptautiskās Jūras organizācijas (International Maritime Organization (IMO) - angļu val.) noteiktajām kuģu aizsardzības trauksmes sistēmu (Ship Security Alert System (SSAS) - angļu val.) prasībām un ir visizplatītākais zvejas kuģu satelītnovērošanas sistēmas realizācijas pakalpojums.
Pakalpojums izmanto uzkrāšanas un nosūtīšanas (store and forward - angļu val.) metodi, kura ļauj savienoties ar datu pārraides tīkliem un nosūtīt vai saņemt: e-pastus, īsziņas, teleksus, maršrutus (atrašanās vietas ziņojumus), karšu un laikapstākļu prognožu korektūru, jūrniecības drošības informāciju (Marine Safety Information (MSI) - angļu val.), jūrniecības aizsardzības informāciju, GMDSS ziņojumus, SafetyNET un FleetNET pakalpojumu ziņojumus, divu virzienu ziņojumus, datu ziņojumus un aptaujas, drošības un negadījumu trauksmes.
Pakalpojumu nodrošina ar Inmarsat C raidītāju - uztvērēju vai mazākas jaudas mini C raidītāju - uztvērēju. Datu pārraide starp MES un LES notiek ar ātrumu 600 biti sekundē. Pārraidīšana notiek frekvenču diapazponā no 1626,5 MHz līdz 1645,5 MHz, bet uztveršana diapazonā no 1530 MHz līdz 1545 MHz.
Pakalpojums ir pieejams izmantošanai jūrā, uz sauszemes un aviācijā.
Sistēmu izmantoja, lai izsekotu BBC projektu "BBC Kaste" (BBC Box - angļu val.). BBC ziņas sekoja konteineram pa pasauli gada garumā, lai ilustrētu globalizāciju un pasaules ekonomiku.
Inmarsat C
Tāpat Inmarsat C sistēma atbilst GMDSS prasībām, kura ir kļuvusi par obligātu daudzos kuģos. Kopējais Inmarsat C termināļu skaits pārsniedz 5 000 un strauji aug. Inmarsat prognozē, ka gala lietotāju skaits pārsniegs 50 000.
Darbība
Inmarsat C sistēma nodrošina teksta un datu sakarus no un uz kuģiem izmantojot Inmarsat sakaru pavadoņu sistēmu. Sistēma ir bāzēta digitālajās tehnoloģijās, tādēļ var nosūtīt vai saņemt jebko, ko var digitāli kodēt neatkarīgi no tā vai tas ir ievadīts teksts vai no mērinstrumenta nolasīta vērtība, vai arī kāda cita informācija digitālā formā.
Uz neilgu laiku CES uzglabā ziņojumu pirms nosūtīšanas tālāk. Laiks, lai noraidītu ziņojumu no kuģa uz krastu vai no krasta uz kuģi un to uztvertu, parasti aizņem trīs līdz sešas minūtes. Ja CES datu paketēs uztver kļūdas, tā signalizē atpakaļ uz SES, lai bojātās paketes tiktu nosūtītas atkārtoti. Procedūra tiek atkārtota, kamēr CES nav saņēmusi pilnu ziņojumu bez kļūdām.
Negadījumi un drošība
Nelaimes prioritātes ziņojumi var tikt nosūtīti un automātiski nodoti tuvākajam glābšanas koordinācijas centram, kurš veiks nepieciešamās darbības, lai informētu glābšanas dienestus, kā arī citus tuvumā esošos kuģus un lidaparātus. SES nelaimes izsaukumu var dot divos veidos.
Nelaimes trauksme satur ierobežotu informāciju par nelaimē esošo kuģi. Daļa informācijas var tikt iegūta no kuģa sensoriem, citu ievada ar roku: Pēc trauksmes nosūtīšanas, piecu minūšu laikā atnāk saņemšanas apstiprinājums.
Karoni
Karoni (es) ir upe Venecuēlas dienviddaļā, Orinoko kreisā krasta pieteka. Otra nozīmīgākā Venecuēlas upe; tiek uzskatīta par vienu no jaudīgākajām upēm pasaulē pēc vidējās caurteces (5093 m³/s) attiecībā pret upes baseinu. Upes ielejā uzbūvētas četras hidroelektrostacijas, tajā skaitā viena no jaudīgākajām pasaulē — Simona Bolivara HES.
Inmarsat C
Negadījumi un drošība
Nelaimes prioritātes ziņojums ļauj nosūtīt pilnu teksta ziņojumu ar negadījuma detaļām un nepieciešamo palīdzību. Ziņojums satur līdzīgu informāciju nelaimes trauksmei. Jāizvēlas nelaimes prioritāte un tuvākā CES, pēc tam jāievada vai jāizvēlas jau sagatavots nelaimes ziņojums un tas jānosūta.